Фелтон, Рэймонд

Фе́лтон Рэ́ймонд Бе́рнард, жимахверг (; вина 1984 шеран 26 июнехь АЦШ Къилба Каролина штатера Мэрионехь) — америкин профессионалан баскетболхо, тӀаьхьарчу заманахь левзира Къоман баскетболан ассоциацин «Оклахома-Сити Тандер» командехь.

 Биографи 

 Ишкол 
Фелтона шен баскетболан карьера йолийра Latta High School ишколехь. Ишколан командехь ловзачу заманахь чукхоьссира 2992 очко, чукхоьссира 117 нийса кхо очко. Командо шозза штатан чемпионат йаьккхира, ткъа толамийн-иэшамийн берриг гайтам хилира 104-9.

Ишколан командехь ловзаш Фелтон шозза хилира «Къилба Каролинин баскетболан мистер», кхин а даьккхира ишколахошна йукъара уггаре дика баскетболхочунна ло Нэйсмитан цӀарах совгӀат.

 Колледж 
Фелтон деша дӀахӀоьттира Къилбаседа Каролинин университете, дешаран хьалхарчу шарахь хаьржира Каролинин шеран ловзархо. Цуо матчехь йуккъера барам 12 очко йоккхура, кхин а  236-зза буьрка жамӀе дӀайелира. Шен колледжера шолгӀачу шарахь Фелтон вара Коузи Бобан цӀарах совгӀат а, АЦШ лдм дешархошна йукъара уггаре дика ловзархочун Нейсмитан совгӀатfy а номинант. Цуо йоккхура матчехь йуккъера барам 11,5 очко, дӀалора 7,1-зза жамӀе буьрка.

Шен колледжера кхоалгӀачу а, тӀаьхьарчу а шарахь Фелтона йалийра Каролина NCAA чемпионалле. Иза боьлгӀа толам бара Къилбаседа Каролинин йерриг исторехь (1957, 1982, 1993, 2005). Финалан ловзарехь «Иллинойсан» дуьхьала Рэймонда кхоьссира ладаме кхо очко Дерон Уилльямсанна дуьхьала матчан чаккхенгахь, цуо таро йелира тӀехьакхиа 65-65. Иллинойсо дуьхьала йинчу атакехь Фелтона дӀайала лерина буьрка схьалаьцна, шен тӀехь йинчу фолан дуьхьала ши гӀуда кхоьссина туьйлира. Рэймонда шо чекхдаьккхира йуккъера барам 12,9 очко а, 6,9 жамӀе дӀайаларца а. Цуо даьккхира Коузи Бобан совгӀат, иза дери дар ду, оцу шеран NCAA уггаре дика ловзар дӀахьо турсло хилира .

 КъБА 
 Драфт 
2005 шеран КъБА драфтехь Фелтон хаьржира йукъара 5-гӀа лоьмарца «Шарлотт Бобкэтс» командо, кхин ши ловзар дӀахьо турслочул Уилльямс Деронал а, Пол Крисал а тӀаьхьа.

 2005—2010: «Шарлотт Бобкэтс» 
Шен хьалхара шо Фелтона гӀуо долийра, зӀиеделла ца хилар хаалора, ша дийриг майрра ца дора, амма чемпионатан шолгӀачу декъехь иза ловза волавелира, гайтира цхьа могӀа жамӀе матчаш. Цуо шо доьдуш йира 13 дабл-дабл, ткъа «Кливленд Кавальерс» дуьхьала ловзуш Фелтона кхоьссира 30 очко, 10-зза жамӀе буьрка дӀайелира. 80 матчехь стартан пхеанна йукъахь Рэймонд ловза йукъавелира 54 матчехь, цигахь йаьккхира йуккъера барам 11,9 очко а, 5,6 буьрка жамӀе дӀайелира. Шо чекхдаьлча Фелтон хаьржира  КъБА керла ловзархойн гулйина шолгӀа команде.

2006/2007 шарахь Фелтон хилира «Бобкэтсан» коьрта ловзар дӀахьо турсло, цуо тобира шен берриг аьлча санна гайтамаш хьалхарчу шере хьаьжча. Цхьа бахьна хилира командера накъостин Окафор Эмекин а, Уоллес Джеральдан а говзалла тӀекхетар, кхин а команда керла ловзархой Моррисон Адам а,  а эцна чӀагӀйалар. Рэймондан аьттонца хиллехь а, команда плей-оффе ца кхечира.

2007/2008 шарахь «Шарлоттин» йукъа веира Джейсон Ричардсон, цуо гӀо ца дира командина, дукхаха болу ловзархой лазийна бара, цуо новкъарло йира командин прогрессан. «Бобкэтс» йуха а ца кхечира плей-оффе. Фелтонан берриг гайтамаш айабеллашехь, цуо хӀинца а гӀуо кхоссара кхаа очкон сизал дехьара.

2008 шеран КъБА драфтехь «Бобкэтсо» хаьржира Августин Ди Джей — тӀаьхьало йолу къона ловзар дӀахьо турсло, цуо чӀагӀйира конкуренци командехь. Фелтон стартан пхеаннан йукъахь велахь а, амма майданехь йоккху хан матчехь йуккъера барам лагӀйелира пхеа минотанна, дӀадаьллачу шерца дуьстича. Оццу чемпионатехь команде веира зиеделла коьрта тренер — Ларри Браун. Рэймондан ийгира берриг аьлча санна гайтамаш, царна йукъахь очкон йуккъера барам а, матчехь дӀало буьрка, кхин а охьайуьйжира  матчера чукхоссаран процент. «Бобкэтс» плей-оффе дехьа ца йалайелира. Шо чекхдолуш Фелтонах доза тоьхна маьрша агент хилира, цуьнан йиш йара кхечу командица контракт дан, амма цуо сацам бира «Шарлоттехь» виса.

Джексон Стивен а, Чендлер, Тайсон команде баьхкира 2009/2010 шарахь, цуо йира «Бобкэтс» плей-оффе претендент. «Шарлоттех» уггаре дика команда хилира очкон барамца, цара таро лора шайн оппоненте йуккъера барам матчехь 93,8 очко йаккхийта. Фелтон командехь кхоалгӀа хилира шарахь йаьхна очкошца, цулла хьалхавелира Уоллес а, Джексон а. Бобкэтс дуьххьара шен исторехь плей-оффе йелира, цигахь цхьан а толам ца баккхабелира, хьалхарчу раундехь ийшира «Орландо Мэджикал».

 2010—2011: «Нью-Йорк Никс» а, «Денвер Наггетс» а 
Фелтонах хилира маьрша агентах, 2010 шеран 11 июлехь шина шеран контракт йира «Нью-Йорк Никсца» 15,8 миллион долларна. 2010/2011 шарна Рэймонд хаьржира «Никсан» шолгӀа капитан, Амаре Стадемайрца цхьаьна. Чемпионатан йуьххьехь Фелтонан воьлла вацара командех, амма шеран йуккъехь иза велира ловзаран дикачу тӀегӀане, Нью-Йоркан хьовсархойн дукха безачу ловзархойх цхьаъ хилира. Шеран дохаллехь Рэймонда кхоьссира цхьа могӀа толаман очкош, царна йукъахь коьрта кхо очко кхоссар «Торонто Рэпторс» дуьхьала ловзуш. Фелтон дика ловзарх коьрта бахьна хилира «Нью-Йорк» йуха а плей-оффе претендент йалар, дуьххьара 2004 шерера дуьйна. Амма, 2011 шеран 22 февралехь Рэймонд хийцира «Денвер Наггетсца», Кармело Энтони а, Чонси Биллапс а «Никс» йукъа сехьаваккхаран дакъа санна. Нью-Йоркан командица Фелтона гойтура КъБАхь шен уггаре дика жамӀаш, цуо кхуссура йуккъера барам 17,1 очко а, 9-зза дӀалора, иштта воллушехь командин куьйгалло сацам бира из адӀавохка. Шеран дисина дакъа Рэймонда даьккхира «Наггетсехь», дукхаха дерг араволура резерван гӀант тӀера, хуьйцура Лоусон Тай. «Денвер» йелира плей-оффе, цигахь ийшира Дюрант Кевин а, Уэстбрук Рассел а коьртехь болу «Оклахома-Сити Тандерал» пхеа матчехь. Фелтон левзира пхеа матчехь, матчехь йоккхура йуккъера барам 11,6 очко а, дӀалора 4,2.

2011 шеран 23 июнехь 2011 шеран КъБА драфт йолуш Фелтон хийцира «Портленд Трэйл Блэйзерсан» ветеранца Андре Миллерца а, кхин 2011 шеран драфтан шолгӀачу раундера харжамца (Джордан Хэмильтон).

«Портлендехь» Фелтон хилира коьрта ловзар дӀахьо турсло. Хьалхарчу матчехь «Наггетсна» дуьхьала, цуо кхоьссира 25 очко, 6-зза бкьрка дӀайелира. Шеран шолгӀачу матчехь «Денверан» дуьхьала Рэймондан лазийра ког. Чов хала ца хилира, Фелтон ца левзира шина матчехь бен.

 2012—2014: «Нью-Йорк Никсе» йухавар 
2012 шеран 16 июлехь Фелтон Рэймонд а, Томас Курт а хийцира «Нью-Йорк Никсе» Джеффрис Джаредца а, Гадзурич Дана а, Папаниколау Костасна а, Принтезис Георгиосна а бакъонца а, шолгӀа раундан драфт-пикаца а .

 2014: Даллас 
2014 шеран 25 июнехь «Нью-Йорко» Фелтон а, Чендлер Тайсон а «Даллас Мавериксца» хийцира Далемберт Сэмюэлах а, Кальдерон Хосех а, Ларкин Шейнах, Эллингтон Уэйнах а, 2014 шеран КъБА драфтан шолгӀа раундан шина харжамца а .

 Статистика 

 Статистика КъБАхь 

 Колледжера статистика 

Категори:АЦШ баскетболхой
Категори:«Къилбаседа Каролина Тар Хилз» (баскетбол) ловзархой
Категори:«Шарлотт Бобкэтс» ловзархой
Категори:«Нью-Йорк Никс» ловзархой
Категори:«Денвер Наггетс» ловзархой
Категори:«Портленд Трэйл Блэйзерс» ловзархой
Категори:«Даллас Маверикс» ловзархой
Категори:«Лос-Анджелес Клипперс» ловзархой
Категори:«Оклахома-Сити Тандер» ловзархой